
ОБЩИНСКИ СЪВЕТ - КИРКОВО



НАРЕДБА
ЗА РЕКЛАМНАТА ДЕЙНОСТ НА ТЕРИТОРИЯТА НА 
ОБЩИНА КИРКОВО


В сила от 11.08.2010 г.
Приета на заседание на Общински съвет - Кирково, решение № 419 по протокол №43 от 11.08.2010 година, изм. с решение №120/03.08.2018г. по Административно дело №151/2017г. на Административния съд–Кърджали, изм. и доп. с решение №200/16.06.2025г. на ОбС-Кирково.




с. Кирково
август, 2010 г.


[bookmark: _GoBack]РАЗДЕЛ  I
ОБЩИ  РАЗПОРЕДБИ
Чл. 1. Тази наредба урежда разпространяването на информация чрез средствата на външната реклама, информационно-указателните табели, флажни и печатни рекламни материали на територията на Община Кирково, при спазване  действащото законодателство в Република  България.
 	Чл. 2. Наредбата определя видовете реклама, общите правила и реда за поставяне на рекламни съоръжения, тарифите за заплащане за поставяне на рекламни съоръжения и правомощията на органи и специалисти при осъществяване контрол по прилагане и спазване на настоящата наредба.
Чл. 3. (1) За целите на тази наредба рекламни съоръжения са: трайно или временно нанесени, монтирани или поставени върху плоски, обемни или монументално-декоративни елементи, включващи изображение или текст, предназначен да рекламира стоки и услуги с цел да се стимулира тяхната реализацията.
            (2) По смисъла на тази наредба видовете реклама са:
1. "Външна реклама" е: всеки текст, обемна форма или изображение, поставени върху сгради, улици, площади, терени и моторни превозни средства, предназначени да информират обществеността или да привличат нейното внимание с търговска цел. 
2. "Информационно-указателни табели" са: всеки текст, обемна форма или изображение, указващи пътя и отстоянието до  дадена сграда или терен и извършващата се там дейност с търговска цел.
3. "Флажни рекламни материали" са: фирмени знамена и транспаранти, разположени през и успоредно на сградите по улици и площади с изключение на националния флаг и на знамената на политическите партии и обществените организации, поставени пред или над клубовете им  свободно стоящи, балонни и др. 
4. “Печатни рекламни материали" са: плакати, афиши, листовки и др. подобни.
5. Билбордове.
(3)  За целите на настоящата наредба носителите на видовете реклама се наричат с общия термин  рекламни съоръжения (РС).
(4) Предмет на тази наредба са всички рекламни съоръжения, за поставянето на които се изисква разрешение от компетентните общински органи с изключение на юридическите лица с нестопанска цел – сдружения и фондации за извършване на общественополезна дейност.
Чл. 4. (1) По смисъла на тази наредба не са рекламни съоръжения :
1. Табелата на търговския обект, поставена на основание и в съответствие с изискванията на чл. 8, ал. 1 и ал. 2 от Закона за защита на потребителите.
2. Текстови съобщения, свързани с разпродажба, сезонна промяна на цени.
3. Обяви, афиши, плакати и други материали, които информират обществеността за събития с нетърговски характер.
4. Обяви за търсене и предлагане на квартири с изключение на обяви на фирми, занимаващи се с търговия на недвижими имоти.
5. Обяви за свободни работни места, търсене и предлагане на работа.
6. Реклами върху остъклени витрини на търговските обекти.
7. Фирмени наименования и знаци върху собствени превозни средства.
РАЗДЕЛ  II
ОБЩИ  ИЗИСКВАНИЯ
Чл. 5. (1) Рекламните съоръжения трябва:
1. Да бъдат изработени от трайни материали, устойчиви на вятър и други атмосферни условия и да бъдат безопасни за минаващите граждани.
2.  Да бъдат  пожароустойчиви и пожарообезопасени;
3. Да бъдат поддържани във вида, в който са одобрени от общината и въведени в експлоатация от физическото или юридическо лице техен собственик;
 	4. Да съдържат номера на разрешителното за поставяне  и годината на издаване, наименованието, адреса на регистрация и/или седалището на юридическото или физическото лице, получило разрешение за поставяне. 
5. Да не нарушават условията за обитаване и законните интереси на други собственици/ да не закриват съществуващи отвори по фасадите на сградите, да не затрудняват подхода към сградите, съоръженията и имотите им близост до тях и др./
6. Да не закриват друго рекламно пано, търговски или друг обществен обект, както и да не затрудняват подхода към тях;
7. Да отговарят на всички изисквания на Закона за движение по пътищата и  Правилника за неговото прилагане.
8. Да гарантират безаварийната експлоатация и цялостта на елементите на подземната и надземна инженерна  инфраструктура.
9. Да спазват действащите нормативно определени отстояния от съществуващите сгради, съоръжения и имоти.
Чл. 6. След поставяне, собственикът на РС е длъжен да поправи евентуалните повреди на покриви, калкани, други части на сградите, както и повредите върху площи, настъпили вследствие на изпълнението (монтажа) на рекламния обект.
Чл.7. Всички наименования и данни, освен запазените знаци и шрифтове се изписват на български език , като може да се дублират и на друг език с размер не по-голям от основния.
Чл. 8. Не се разрешава:                
1. Монтирането на РС върху сграда, имот или съоръжение без писменото съгласие на техния собственик, както и върху сгради и съоръжения под закрилата на специални закони;  
2. Използването на светлинни символи и шрифтови надписи, прилагани или наподобяващи елементите от системата за регулиране на движението по  пътищата;
3. Извършването на политическа агитация чрез РС извън официалните предизборни кампании, с изключение на  информационни, указателни и агитационни материали на витрините на клубовете на политическите партии и организации;
4. Пропагандирането под каквато и да е форма на омраза и насилие, на расова, етническа, религиозна или полова дискриминация;
5. Забранява се:
5.1. Поставянето на РС без разрешения по раздел IV от тази наредба.
5.2. Рекламирането на забранени за употреба вещества и препарати  с наркотично и/или упойващо действие;
5.3.Рекламирането на полезни качества на тютюневи изделия и алкохолни напитки;
5.4. Рекламирането на порнографски материали;
5.5. Рекламирането на оръжие и боеприпаси;
5.6. (Административния съд- Кърджали с решение №120/03.08.2017 г. обявява нищожността на разпоредбата.) Рекламирането на религии и религиозни общности;- 
6. Подтикването към употреба на лекарствени средства, за които има забрана или ограничения, предвидени в специални нормативни актове;
7. Поставянето на РС с невярна или подвеждаща  информация, както и на РС, които рекламират стоки и услуги посредством твърдения за недостатъци на еднородни стоки и услуги;
8. Разпространяването на РС, които накърняват правата и доброто име на физически или юридически лица;
9. Монтирането на РС непосредствено под и над контактната мрежа на  железопътния транспорт;
10. Разлепването на печатни рекламни материали (афиши, листовки и др.) извън определените за това афишни колонки и табла;
11. Поставянето на РС върху: представителните сгради на държавното и общинско управление, съдебни институции и учебни заведения, сгради, обявени за паметници на културата с национално значение (изключение се правят с изричното писмено съгласие на НИПК), както и във визуалния обсег на възприятието им;  скулптурни паметници и други елементи на декоративната пластика, както и във визуалния обсег на възприятието им;  природни забележителности и в резервати; всякакъв вид дървета и едро размерна растителност;  стени на гробищни паркове, както и в самите тях;  стълбове на електрически далекопроводи; върху елементи на системата за регулиране на транспорта.
12. Поставянето на рекламни съоръжения върху тротоари, където не може да се осигури разстояние от 2 метра подход за движение на пешеходци.
13. Поставянето на рекламни съоръжения в зоните, които ограничават видимостта за превозните средства и сигнализацията с пътни знаци.
РАЗДЕЛ  III
ОБЩИ ПРАВИЛА ЗА ПОСТАВЯНЕ НА  РС
Чл. 9. (1) Свободно стоящите РС на територията на Община Кирково се поставят по одобрена от Гл. архитект схема за разполагане на РС след получаване на разрешение за поставяне.
(2) Схемата трябва да се обяви в средствата за масово осведомяване и е публично достъпна в сградата на Общината в отдел „Териториално развитие и инфраструктура”.
Чл. 10. (1) Такса за поставяне на РС се заплаща от всички собственици на РС, включително когато те са поставени върху терен, сграда, транспортни средства или друга вещ, която е тяхна собственост. 
	(2) Таксата за поставяне се заплаща еднократно при издаване на разрешение за поставяне на РС.
Чл. 11. Когато собственик на терена или сградата, на която ще се постави РС е Община Кирково, освен такса за поставяне собственикът на РС заплаща и ежемесечна или годишна такса по тарифа за поставяне. Взаимоотношенията между страните се регламентират с договор.
Чл. 12. (1) Размера на таксите и тарифите за РС се определят от Общинския съвет, съгласно ПРИЛОЖЕНИЕ № 1, неразделна част от настоящата Наредба. 
(2) Таксата за поставяне и тарифите за разполагане на РС се заплащат  в касата на общината.
Чл. 13.  Не се заплаща такса за поставяне на РС:
1. За указателните знаци, описани в Закона за движение по пътищата и Правилника за неговото прилагане.
2. За разполагане на РС от юридически и физически лица, спонсориращи общински мероприятия, когато дарената сума надвишава дължимите такси за разрешение и право за поставяне на РС - за периода, в които се провежда подпомаганото начинание след предварително писмено съгласие, получено от Кмета на Община Кирково.
Чл. 14. Рекламни съоръжения могат да се поставят на територията на Община Кирково въз основа на одобрени от компетентните общински органи проекти по чл. 56 от Закона за устройство на територията.
Чл. 15. РС се демонтират от собственика им и за негова сметка в едномесечен срок от прекратяване дейността на обекта, за който са били предназначени. При неизпълнение на това задължение спрямо собственика на РС се прилагат разпоредбите на раздел VII от настоящата наредба.
Чл. 16. Рекламите върху средствата на обществения транспорт, автобуси,  тролейбуси и таксита се поставят след сключване на писмено споразумение със собственика на  транспортното средство и изготвен художествен проект.
Чл. 17. Поставянето на РС върху сгради, постройки, съоръжения и терени общинска собственост, предоставени под наем се извършва по реда и условията на раздел IV от настоящата наредба.
Чл. 18. Собствениците на РС носят цялата отговорност за причинени от РС щети на трети лица. 
РАЗДЕЛ IV
РЕД ЗА ПОСТАВЯНЕ НА РС
Чл. 19. (1) Исканията за поставяне на РС се депозират в деловодството на Общината в писмена форма.
(2)  Искането за поставяне на РС се отправя до кмета на общината, придружено с документ за собственост или писмено съгласие на собственика на имота /ако не е общинска собственост/, съгласие от общото събрание на живущите при етажна собственост и скица издадена от отдел “ТРИ” с нанесени подземни проводи - за случаите, когато РС се разполагат на терен.
(3) Исканията за поставяне на РС се разглеждат от Комисия, назначена със заповед на Кмета на Общината в едномесечен срок от депозиране на искането.
(4) Поставянето на  РС, принадлежащи към обекти за търговия и услуги; информационно-указателни табели от 1 до 3 кв.м; флажни, кратковременни и подвижни РС се разрешава след представяне на дизайнерски проект, а за крайпътни РС и становище на отдел “Икономическа дейност и общинска собственост” и комисия по  „Безопасност на движението” към Община Кирково. Не се изисква дизайнерски проект за РС до 1 кв.м.
(5) При депозиране на повече от едно искане за едно и също свободно място от схемата за поставяне на голямо габаритни РС или за сгради, които няма да се предоставят под наем се организира конкурс. Конкурсът се провежда по реда на Наредбата по чл. 8, ал. 2 от ЗОС.
Чл. 20. (1) Проекто-проучвателните работи за РС, извън упоменатите в     чл. 19, ал. 4  трябва да съдържат:
Идейна фаза:
1. Ситуационно решение; проект-изясняващ графично и с коти поставянето на РС в план;
2. Фасадно решение-проект, изясняващ графично и с коти поставянето на РС;
3. Идеен  дизайнерски проект за самата реклама или снимков материал от поставени такива;
4. Допълнителни материали, изясняващи присъствието на рекламата в градската среда (цветни фасади, перспективи, фотомонтажи и други) - при необходимост.
          (2) След одобряване на идейните проекти се разработват допълнителни работни проекти, които съдържат:
1. Теренно - ситуационна снимка /ако е необходимо/ в М 1:250 в подходящ обхват и нанесени подземни проводи.
2.  Конструктивен проект;
3. Проект за ел.инсталация /ако е необходимо/;
Чл. 21. Документите по предходния член се представят в три екземпляра, изработени и подписани от правоспособни автори.
Чл. 22. Голямо габаритните реклами, за чието осветяване е необходимо изграждане на подземни и/или/ надземни технически проводи, подлежат на технически контрол в проектирането и строителството. Проектите за светещи реклами трябва да съдържат:                
1. Сертификат за качество на РС и писмено съгласие /нотариално заверено/ на собственика на ел. инсталацията, към която ще се включи светещата реклама;
2. Становище на инженер-конструктор с указания за изпълнение;
3. Проект за графично и цветово оформление на РС и /или/ на самата реклама;
Чл. 23. (1) Проекти по чл. 20 се одобряват от гл. архитект  след становище на Експертния съвет  по устройство на територията в 14-дневен срок от съгласуването им.
	(2) За обсъждане на проекти по ал. 1 се заплаща такса съгласно ПРИЛОЖЕНИЕ към настоящата наредба. Таксата се заплаща в информационния център в касата на общината при депозиране на проекта за разглеждане. 
Чл. 24. Визата за проектиране има действие до 2 месеца след издаването и, а разрешителното за поставяне до 6 месеца.
РАЗДЕЛ V
РЕД ЗА ПОСТАВЯНЕ НА РЕКЛАМНИ МАТЕРИАЛИ
Чл. 25. (1) Разполагането на печатни материали с рекламна цел става на местата за безплатни обяви и съобщения след получаване на “Разрешително за разлепване” и заплащане на такса, съгласно ПРИЛОЖЕНИЕ към настоящата наредба.
(2)  Молбата за разлепване /по образец/ се подава до кмета на общината в която се посочва вида и броя на рекламните материали за разлепване и задължително се оставя   мостра   от рекламния материал. Разрешителното по чл. 26. ал. 1 се издава от отдел “ИД и ОС” при Община Кирково в съответствие с одобрената от гл. архитект схема за разполагане. Разрешителното се издава в срок до 7 работни дни от датата на депозиране на молбата в деловодството на общината.
(3) Таксата за разлепване на печатни рекламни материали се заплаща еднократно при получаване на Разрешителното за разлепване.
(4) Разрешителното за разлепване съдържа вида и броя на рекламния носител и важи за период не по-дълъг от 1 месец от датата на издаването на разрешителното.
(5) Разрешителното подлежи на проверка от общински служители и при поискване трябва да бъде показано от лицата, извършващи разлепването. 
(6) Забранява се лепене на материали върху такива, на които указаното събитие още не се е състояло.
Чл. 26. (1) Местата за поставяне на безплатни обяви и съобщения – техният вид,  брой и място на поставяне се определят със заповед на кмета на общината по предложена схема на разполагане, изготвена от гл. архитект. 
(2) Срокът по ал.1 е 6-месечен от приемането на настоящата наредба. 
	(3) Местата за безплатни обяви и съобщения са информационни табла и афишни колонки, на които могат да бъдат залепвани печатни носители на информация.
	(4) Местата за безплатни обяви и съобщения трябва да бъдат достатъчно на брой и равномерно разпределени на територията на общината, за да могат да осигурят своевременно информиране на обществото по важни за него въпроси.
Чл. 27. (1) Върху местата за безплатни обяви и съобщения могат да бъдат свободно разполагани:
1. Обяви, афиши, плакати и други материали, които информират обществеността за събития с нетърговски характер.
2. Обяви за търсене и предлагане на квартири с изключение на обяви на фирми, занимаващи се с търговия на недвижими имоти.
3. Обяви за свободни работни места, търсене и предлагане на работа.
4. Некролози
(2)  Размерът на обявата или съобщението трябва да бъде съразмерен с размера на мястото за безплатни обяви и съобщения, така че да има свободно пространство за поставяне и на други обяви и съобщения. Максималният размер може да бъде формат А4. 
(3)  Местата за безплатни обяви и съобщения се поддържат от лица, определени със заповед на кмета на общината, респективно кмета на населеното място или кметски наместник.
(4)  Лицата, поддържащи местата за безплатни обяви и съобщения имат право да премахват всички обяви и съобщения с изтекъл срок, с цел почистване на носителя.
Чл. 28. (1) Гл. архитект може да откаже разполагането на РС в случаите когато:
1. РС не отговарят на изискванията на закона, другите нормативни актове и на настоящата наредба.
2. Отменен с решение №120/03.08.2017 г. на Административния съд- Кърджали. Заявителят е нарушавал системно или грубо изисванията на тази наредба или сключените с общината договори при или по повод разполагане на други РС.- 
3. Вече има издадено друго разрешение за разполагане на РС върху или в близост на мястото, посочено от заявителя.
	(2) Отказът за разполагане на РС се изготвя в писмен вид, като се посочват мотивите за отказа. Отказът подлежи на обжалване по реда на АПК.
РАЗДЕЛ  VI
ОРГАНИ, ОСИГУРЯВАЩИ ИЗПЪЛНЕНИЕТО НА НАСТОЯЩАТА НАРЕДБА И ЗАДЪЛЖЕНИЯТА ИМ
Чл. 29. (1) Отдел “Икономически дейности и общинска собственост”:
1. Изготвя договори за поставяне и експлоатация на РС върху сграда или терен – общинска собственост, въз основа на одобрени искания за поставяне на РС по чл. 19 и въз основа на одобрени по чл. 20 от наредбата проекти, съгласувани с юриста на общината. Срокът на договора не може да бъде по-дълъг от 5 години.
2. Изготвя разрешения за поставяне на РС по чл.19, ал.4.
(2) Договорите и разрешенията за поставяне на РС по ал. 1 се подписват от Кмета на общината.
Чл. 30. Главният архитект:
1. Изготвя образци на молби  и образци на разрешителни за поставяне на РС, одобрени от кмета на общината.
2. Одобрява схемата за поставяне на РС
3. Съгласува и одобрява проектите по чл.141, чл.142 и чл.144 от ЗУТ.
4. Издава разрешения за поставяне на РС на основание одобрени и съгласувани проекти, които влизат в сила след сключен договор и платена такса за поставяне или прави отказ в случаите по чл. 28 в срок 30 дни от депозиране на искането, придружено с всички изискуеми документи. Разрешението за поставяне се предоставя на ползвателя едновременно с договора за поставяне на РС. 
Чл. 31.  Специалисти на отдел „Териториално развитие и инфраструктура” са задължени да:
1. Издават скица с нанесени подземни проводи, за проучване или проектиране на РС;
2. Предоставят допълнителна информация за одобрената от главния архитект схема за поставяне на РС;
3. Указват писмено точното място на поставяне на РС;
4. Дават писмено становище за РС, които ще се поставят /монтират/ върху терен.
РАЗДЕЛ  VII
КОНТРОЛ И АДМИНИСТРАТИВНО-НАКАЗАТЕЛНИ РАЗПОРЕДБИ
Чл. 32. (1) Контролът по спазване на изискванията на тази наредба се организира и ръководи от Кмета на общината и се осъществява от служители на отдел “Икономически дейности и общинска собственост” , на които тези задължения се възлагат с длъжностна характиристика.
(2) Кметът на общината може да възлага контрол по изпълнение на наредбата и на юридически лица или организации по реда на Закона за обществените поръчки и Наредбата за възлагане на обществени поръчки под праговете, определени в чл.7, ал.1 от ЗОП.
Чл. 33. Актовете за нарушаване на наредбата се съставят от служители на отдел “Икономически дейности и общинска собственост”.
 	Чл. 34. Наказателните постановления се издават по реда на ЗАНН от Кмета на Общината. 
Чл. 35. Сумите от наложените глоби по ЗАНН се внасят в приход на общинския бюджет.
Чл. 36. РС се демонтират от собственика им и за негова сметка в 30-дневен срок от получаване на уведомлението, за който са били предназначени. При неизпълнение на това задължение РС се демонтира от общински служители или упълномощени от кмета на общината лица или организации.
Чл. 37. (1) Органите по чл. 32 могат да задължат собствениците на РС, които са неизправни, с лош външен вид, не отговарят на изискванията на тази наредба или са поставени без разрешение, да ги приведат в изправност в 10 дневен срок или да ги демонтират. При неспазване на посоченият срок се пристъпва към демонтаж на РС от общински служители или от упълномощени от кмета на общината лица или организации.
	(2) Поставени в нарушение на тази наредба РС с неизвестен собственик се демонтират без предизвестия.
         Чл. 38. Вече поставените РС, се привеждат в съответствие с изискванията
на тази наредба в 2-месечен срок от приемането на наредбата. В случай, че в определения срок несъответствията не бъдат отстранени РС се демонтират от общински служители или упълномощени от Кмета на Общината лица или организации.
 Чл. 39. (1) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Разходите по демонтажа в случаите на чл.36, чл.37 и чл.38 от Наредбата се заплащат от собственика, като освен това се наказва с глоба от 50 до 150 лв. „от 25.56 € до 76.69 €“.
(2) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) При повторно нарушение по предходната алинея се налага глоба от 200 лв. „от 102.26 €“.  
(3) Същите санкции се налагат и на собственици и председатели на етажна собственост, които са допуснали поставяне на реклами, в нарушение на тази наредба.
          (4) РС след демонтирането им, непотърсени от собственика в срок от 10 дни се унищожават.
Чл. 40. (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Лицата, разлепващи печатни рекламни материали на нерегламентирани за това места се наказват с глоба от 100 лв. „ 51.13 €“.
РАЗДЕЛ  VIII
ПРЕХОДНИ  И  ЗАКЛЮЧИТЕЛНИ  РАЗПОРЕДБИ
 	 § 1. Настоящата наредба е приета на основание чл. 22, ал. 1 от ЗМСМА, във връзка с чл. 56, ал. 1 и чл. 57, ал. 1 от ЗУТ.
 	§ 2. Договорите за поставяне и експлоатация на РС върху общински имоти, сключени преди влизане в сила на тази наредба запазват своето действие, ако отговарят на изискванията на настоящата наредба и ако по тях са извършени редовни плащания.
§ 3. В едномесечен срок от влизането в сила /приемането/ на настоящата Наредба задължава кмета на общината да информира рекламодателите за условията и реда за разполагане на РС на територията на общината. 
Наредбата е приета с Решение №419 от Протокол №43/11.08.2010г. на Общински съвет – Кирково и влиза в сила от деня на влизане в сила на Решението на   ОбС  за приемането й.
§ 4. /Нов прието с решение № 200 по протокол. № 20/ 16.06.2025 г./ Наредба за изменение и допълнение, приета с решение № 200 по протокол № 20 от 16.06.2025 г. на Общински съвет - Кирково влиза в сила от датата на въвеждане на еврото в Република България.
  ПРИЛОЖЕНИЕ №1
(изм. и доп. с Решение №200/16.06.2025 г. на Общински съвет-Кирково в сила от 01.01.2026 г.)
  Т А Р И Ф И
ПО НАРЕДБАТА ЗА РЕКЛАМНАТА ДЕЙНОСТ НА ТЕРИТОРИЯТА НА ОБЩИНА КИРКОВО 
І. Такса първоначална– 30.00 /Тридесет лева/ „15.34 €“.
IІ. Тарифи за заплащане за поставяне на рекламни съоръжения върху общинска собственост, диференцирана по зони и видове реклама: 
1. ВЪНШНА РЕКЛАМА
	№ по ред
	
Размер по площ на РС
	
Дължима тарифа в лв. € / месец

	
	
	I-ва зона
	II-ра зона
	IIІ-та зона

	1.
	До 0,25 кв.м. включително
	2,00лв./1,02 €
	1,00лв./0.51€
	0,50лв./0.26€

	2.
	До 1 кв.м. включително
	3,00лв./1,53€
	2,00лв./1.02 €
	1,00лв./0.51€

	3.
	До 2 кв.м. включително
	4,00лв./2.05€
	3,00лв./ 1,53€
	2,00лв./1.02 €

	4.
	До 3 кв.м. включително
	6,00лв./3.07€
	4,00лв./2.05€
	3,00лв./ 1,53€


При площ на РС над 4 кв.м. дължимата тарифа се определя индивидуално.
            1. БИЛБОРДОВЕ
	№ по ред
	
Размер по площ на РС
	
Дължима тарифа в лв. €/ месец

	
	
	I-ва зона
	II-ра зона
	IIІ-та
 зона

	1.
	До 3 кв.м. включително
	30.00лв./15.34€
	20.00лв./10.23€
	10.00лв./5.11€

	2.
	До 4 кв.м. включително
	50.00лв./25.56€
	25.00лв/12.78€
	15.00лв./7.67€

	3.
	До 5 кв.м. включително
	      80.00лв./40.90€
	30.00лв./15.34€
	20.00лв./10.23€


	При площ на РС над 5 кв. м. дължимата тарифа се определя индивидуално.
2. ИНФОРМАЦИОННО - УКАЗАТЕЛНИ ТАБЕЛИ
	№ по ред
	
Размер по площ на РС
	Дължима тарифа в лв. €/месец

	
	
	I-ва зона
	II-ра зона
	IIІ-та зона

	1.
	До 0,5 кв.м. включително
	3,00лв./ 1,53€
	2,00лв./1.02 €
	1,00лв./0.51€

	2.
	До 1 кв.м. включително
	5,00лв./2.56€
	3,00лв./ 1,53€
	2,00лв./1.02 €

	3.
	До 2 кв.м. включително
	8,00лв./4.09€
	5,00лв./2.56€
	3,00лв./ 1,53€

	4.
	До 3 кв.м. включително
	10,00лв./5.11€
	7,00лв./3.58€
	5,00лв./2.56€

	5.
	До 4 кв.м. включително
	12,00лв./6.14€
	9,00лв./4.60€
	7,00лв./3.58€


При площ на РС над 5 кв. м. дължимата тарифа се определя индивидуално.
3. ФЛАЖНИ РЕКЛАМНИ МАТЕРИАЛИ  – ТРАНСПАРАНТИ
	№ по ред
	
Размер по площ на РС
	Дължима тарифа в лв. €/месец

	
	
	I-ва зона
	II-ра зона
	IIІ-та зона

	1.
	До 2 кв.м. включително
	8,00лв./4.09€
	6,00лв./3.07€
	3,00лв./ 1,53€

	2.
	До 4 кв.м. включително
	15.00лв./7.67€
	10,00лв./5.11€
	5,00лв./2.56€

	3.
	До 6 кв.м. включително
	20.00лв./10.23€
	14,00лв./7.16€
	10,00лв./5.11€

	4.
	До 8 кв.м. включително
	25.00лв/12.78€
	20.00лв./10.23€
	15.00лв./7.67€


При площ на РС над 8 кв.м. дължимата тарифа се определя индивидуално.
Тарифните ставки за РС по Наредбата за рекламната дейност на територията на Община Кирково се заплащат ежемесечно или годишно.
При заплащане на тарифните ставки еднократно за годината до 31 март на съответната година се ползва отстъпка 5 % от дължимата годишна тарифа.
	ЗОНА
	НАСЕЛЕНИ МЕСТА

	Първа зона
	с. Кирково

	Втора зона
	с. Бенковски, с. Дрангово, с. Подкова, с. Тихомир, с. Фотиново, с. Чорбаджийско, с. Чакаларово

	Трета зона
	С. Върбен, с. Априлци, с. Бързея, с. Брегово, с. Върлидол, с. Вълчанка, с. Г. Къпиново, с.Горски извор, с. Гривяк, с. Горно Кирков, с. Дедец, с. Делвино, с. Джерово, с.Добромирци, с. Долно Къпиново, с. Домище, с. Дружинци, с. Дрянова Глава, с. Дюлица, с.Еровете, с. Завоя, с. Загорски, с.Здравчец, с. Светлен, с. Каялоба, с. Китна, с.Козлево,с.Костурино, с. Кран, с. Крилатица, с. Кукуряк, с. Кърчевско, с. Кремен, с.Лозенградци, с. Малкоч, с. Медевци, с.Метличина, с. Метличка, с. Метличка, с.Могиляне, с. Мъглене, с. Нане, с.Орлица, с.Островец, с.Пловка, с. Пресека, с.Първенци, с. Първица, с. Растник, с. Самодива, с.Самокитка, с. Секирка, с. Средско, с.Старейшино, с. Старово, с. Стоманци, с.Стрижба, с. Хаджийско, с. Царино, с. Човка, с. Чичево, с. Шипок, с. Шопци, с. Шумнатица, с. Яковица, с. Янино.

